
ŠILUTĖS RAJONO SAVIVALDYBĖS ADMINISTRACIJOS
ŠVIETIMO IR KULTŪROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO “ PROJEKTO


 2023 m.  rugpjūčio  18  d.
Šilutė


	
1. Parengto projekto tikslai ir uždaviniai.

	Nustatyti didžiausią leistiną pareigybių skaičių švietimo įstaigose.

	
2. Kaip šiuo metu yra sureguliuoti projekte aptarti klausimai.

	[bookmark: _Hlk19095655]Didžiausias leistinas darbuotojų skaičius švietimo įstaigose buvo patvirtintas Savivaldybės tarybos 2022 m. rugsėjo 29 d. sprendimu Nr. T1-1107 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Savivaldybės meras potvarkiu teikia savivaldybės tarybai tvirtinti švietimo įstaigų didžiausią leistiną pareigybių skaičių. Buvo gauti švietimo įstaigų vadovų prašymai dėl etatų skaičiaus pakeitimo. Žibų pradinėje mokykloje steigti 1 mokytojo padėjėjo etatą, Pamario progimnazijoje 3,25 etato (2,25 SUP mokiniams ir 1 etatas mokiniams iš Ukrainos), 1 etatą administratoriaus, Rusnės skyriuje 1,75 etato SUP vaikams, Žemaičių Naumiesčio gimnazijoje steigti 0,85 etato mokytojo padėjėjo, sumažinti 0,32 etato karjeros specialisto, o Gardamo skyriuje sumažinti 0,85 etato mokytojo padėjėjo. Lopšelyje-darželyje „Raudonkepuraitė“ steigti 0,5 etato logopedo pareigybės (bus 1 et.). Meno mokyklos direktorė prašo įsteigti garso ir šviesų režisieriaus pareigybę ir padidinti etatų skaičių 0,25 ir padidinti 0,8 etato mokytojo pareigybės naujai atidaromai muzikos klasei Žemaičių Naumiestyje. Gautas „Žibutės“ lopšelio-darželio direktorės prašymas sumažinti 0,5 etato mokytojo padėjėjo (prašymai pridedami).Vainuto gimnazijoje steigti 0,5 etato karjeros specialisto, padidinti 0,5 etato mokytojo padėjėjo, o Katyčių skyriuje sumažinti 0,5 etato mokytojo padėjėjo. Lopšelyje-darželyje „Gintarėlis“ steigti 1,0 etatą mokytojo padėjėjo. Švietimo, mokslo ir sporto ministerija padidino pasiruošimo veiklos laiką lopšeliuose darželiuose, todėl darželiuose mokytojų etatų padidėja 4,19. Iš viso padidėja 13,67 etato (4,99 etato pedagogų ir 8,68 kitų darbuotojų etatų).

	
3. Kokių pozityvių rezultatų laukiama.

	Nustatytas didžiausias leistinas pareigybių skaičius, bus patenkintas pagalbos mokiniui specialistų poreikis, skirti etatai įsteigtai Meno mokyklos muzikos klasei Žemaičių Naumiestyje.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Mokytojų etatų padidėja 4,99, iš jų 4,19 ikimokyklinėse grupėse ir 0,8 Meno mokykloje. Ikimokyklinėse vienam mėnesiui reikės 7 700 eurų su sodra (mokymo lėšos).
Specialiųjų pedagogų ir karjeros specialistų 0,93 etato, reikės vienam mėnesiui 1 600 eurų su sodra (mokymo lėšos).
Mokytojų padėjėjų etatų padidėja 7,35, reikės vienam mėnesiui su sodra 9 000 eurų (mokymo ir savarankiškos lėšos).
Iš savarankiškų lėšų 1,5 etato, reikės papildomai mėnesiui apie 2 000 eurų su sodra.


	
8. Projekto autorius ar autorių grupė.

	[bookmark: _Hlk144280384]Švietimo ir kultūros skyriaus vedėja Dainora Butvydienė, Centralizuotos buhalterijos vyriausioji specialistė Danutė Kuznecova

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Didžiausias leistinas pareigybių skaičius.

	
10. Kiti, autorių nuomone, reikalingi pagrindimai ir paaiškinimai.

	




Švietimo ir kultūros skyriaus vedėja					Dainora Butvydienė			






